
R E F E R A T
Privind aprobrea înfiinţării şi funcţionării Pieţei ţărăneşti de tip piaţă volantă în  

Municipiul Timişoara

Având în vedere Propunerea nr. SC2013-031637 din 05.11.2013 a doamnei consilier Adelina Tîrziu şi a domnului consilier Sandu Constantin Ştefan privind înfiinţarea unor pieţe ţărăneşti de tip pieţe volante în Municipiul Timişoara;

Având în vedere prevederile Hotărârii Guvernului nr. 348 din 18 martie 2004 privind exercitarea comerţului cu produse şi servicii de piaţă în unele zone publice;
Având în vedere prevederile Ordinului ANSVSA nr. 111 din 16 decembrie 2008 privind aprobarea Normei sanitare veterinare şi pentru siguranţa alimentelor privind procedura de înregistrare sanitară veterinară şi pentru siguranţa alimentelor a activităţilor de obţinere şi de vânzare directă şi/sau cu amănuntul a produselor alimentare de origine animală sau nonanimală, precum şi a activităţilor de producţie, procesare, depozitare, transport şi comercializare a produselor alimentare de origine nonanimală;
Având în vedere prevederile Ordinului 690 din 28 septembrie 2004 al Ministerului Agriculturii, Pădurilor şi Dezvoltării Rurale pentru aprobarea Normei privind condiţiile şi criteriile pentru atestarea produselor tradiţionale; 

Având în vedere prevederile Ordonanţei de Urgenţă nr. 34 din 17 aprilie 2000  actualizată  privind produsele agroalimentare ecologice;

Având în vedere prevederile Hotărârii Guvernului nr. 924 din 11 august 2005, privind aprobarea Regulilor generale pentru igiena produselor; 


Având în vedere prevederile Hotărârii Consiliului Local nr. 377 din 30 septembrie 2010 privind Regulamentul de Organizare şi Funcţionare a Consiliului Local,  Art. 29 alin (2); 

 În conformitate cu prevederile art. 36, alin. (2)  lit.a) şi  alin.(3),  lit. c)  din Legea nr. 215 din 23 aprilie 2001 privind administraţia publică locală, republicată şi modificată;

În temeiul art. 45 alin.(1) din Legea nr. 215 aprilie 2001 privind administraţia publică locală, republicată  şi modificată.
Având în vedere cele expuse mai sus 

P R O PU N E M :

- Aprobarea înfiinţării  unei  pieţe ţărăneşti de tip piaţă volantă în Municipiul Timişoara în parcarea stadionului „Dan Păltinişanu”- zona parcării din str. Diaconu Coresi, conform  CF nr. 432523 cu nr top 14166/2/2/1/1/1/1/1/1/a, proprietar Municipiul Timişoara domeniul public.
-S.C. Pieţe S.A. va încheia un protocol de colabore cu Primăria Municipiului Timişoara prin Directia Cladiri, Terenuri si Dotari Diverse,  în vederea înfiinţării unei pieţei de tip piaţă volantă în locaţia sus menţiontă, având în vedere că terenul aparţine domeniului public.
- Accesul în piaţă va fi gratuit pentru toţi producătorii de produse agroalimentare. Accesul în piaţă se va face pe baza contractului încheiat cu S.C. Pieţe S.A. conform Regulamentului de Organizare şi Funcţionare al Pieţei Ţărăneşti.  

- S.C. Pieţe S.A. va întocmi şi va supune  aprobării Consiliului Local al Municipiului Timişoara Regulamentul de Organizare şi Funcţionare (ROF) pentru „ Piaţa ţărănească de tip piaţă volantă”  în termen de 30 zile de la aprobarea prezentei hotărâri.

- S.C. Pieţe S.A. are obligaţia de a organiza desfăşurarea activităţii curente în aceste pieţe. Piaţa  ţărănească  de tip piaţă  volantă   îşi va  începe  activitatea în termen de cel mult 30 zile de  la adoptarea ROF. 

